Τζουζέππε Ροσαρόλλ

Βιογραφία

Γεννήθηκε στην Νάπολη σε οικογένεια ελβετικής καταγωγής. Ήταν εγγεγραμμένος στον Ναπολιτάνικο στρατό απο το 1793. Το 1799  η Παρθενόπεια Δημοκρατία  του απένειμε το βαθμό του λοχαγού. Συνελήφθη από τους σανφεδιστές, καταδικάστηκε σε θάνατο, αλλά διέφυγε στη Γαλλία. Επέστρεψε στην Ιταλία στις τάξεις της Ιταλικής Λεγεώνας του Βοναπάρτη (Ναπολέων Α΄ της Γαλλίας ). Πολέμησε στην Μάχη του Μαρένγκο (1800), και αργότερα προσχώρησε στο στρατό της «Δημοκρατίας Εντεύθεν των Άλπεων». Στο Μιλάνο, συνέγραψε το περίφημο σύγγραμμά του για την Τέχνη της Ξιφασκίας. .
Επέστρεψε στη Νάπολη με τον στρατηγό Αντρέ Μασσενά το 1806. Για την ανδρεία του  κατά τη διάρκεια της σικελικής εκστρατείας του 1811 με τον Ζοακίμ Μυρά  , το 1812 έλαβε τον τιμητικό τίτλο του στρατάρχη και τον  τίτλο του βαρόνου της αυτοκρατορίας. Με τον Μυρά πήρε επίσης μέρος στη ρωσική εκστρατεία. Μετά την  Παλινόρθωση (1815) έλαβε από τον βασιλιά Φερδινάνδο (Φερδινάνδος Α' των Δύο Σικελιών), υπό τις εντολές του  μια ταξιαρχία και στη συνέχεια την μεραρχία της Μεσσήνης. Κατά τη διάρκεια αυτής της περιόδου έγραψε πολλές πραγματείες για την τέχνη του πολέμου. Ως διοικητής της μεραρχίας της Μεσσήνης, τον Μάρτιο του 1821, προσπάθησε να οργανώσει τις ένοπλες δυνάμεις των δύο Σικελιών που βρίσκονταν στις επαρχίες Σικελία και Καλαβρία για να αντισταθούν στους Αυστριακούς που  εισέβαλαν  στο Βασίλειο για την κατάργηση της συνταγματικής επανάστασης του 1820. Αναγκασμένος  να φύγει την αποφυγή της θανατικής καταδίκης, πήγε στην Ισπανία, όπου ένωσε τις δυνάμεις του με τους φιλελεύθερους συνταγματικούς (1822-1823). Όταν την άνοιξη του 1823, η Ισπανική Επανάσταση στραγγαλίστηκε με την  παρέμβαση του αντιδραστικού γαλλικού στρατού, ο στρατηγός Ροσαρόλλ πήγε πρώτα στην Αγγλία και στη συνέχεια πήγε στο επαναστατημένη Ελλάδα

Ελληνική Επανάσταση

Ο Ροσαρόλλ  το 1824 αρχικά ήρθε στο νησί της Ζακύνθου το οποίο ήταν τότε υπό βρετανικό έλεγχο. Εδώ ήταν ένα διάσημο πρόσωπο, καθώς ήταν  διοικητής της φρουράς κατά τη διάρκεια της γαλλικής κατοχής των νησιών. Ο Ροσαρόλλ οργάνωσε στη Ζάκυνθο βάση για την υποδοχή των Ιταλών πολιτικών προσφύγων από την Ευρώπη. Η Ζάκυνθος ήταν για τους Ιταλούς φιλέλληνες όχι μόνο κέντρο για την υποστήριξη του αγώνα των Ελλήνων, αλλά και κέντρο για να συνεχίσουν τον επαναστατικό αγώνα στην Ιταλία. Πριν ακόμη φθάσει στην Πελοπόννησο, ο Ροσαρόλλ πρόσφερε μεγάλη υπηρεσία στους Έλληνες επαναστάτες δίνοντάς τους διαβαθμισμένες πληροφορίες σχετικά με το αιγυπτιακό στρατό κατά την πολιορκία του Ναβαρίνου (1825). Οι πληροφορίες του ελήφθησαν από έναν συνάδελφο του από τους Ναπολεόντειους πολέμους και επαναστάσεις στην Ιταλία και την Ισπανία, τον συνταγματάρχη του Μηχανικού Τζιοβάνι Ρωμάι που ήταν στην υπηρεσία του αιγυπτιακού στρατού. Διαπιστώθηκε επίσης ότι το ο Ροσαρόλλ ήταν ανώτερος του Ρωμάι στην μασονική ιεραρχία
.
Σύμφωνα με τον Τ.Γεροζήση , ο οποίος βασίζεται στη μαρτυρία των Ρώμα και Φωτάκου, ο Θεόδωρος Κολοκοτρώνης, που ήταν  παλιός γνώριμος και φίλος  του Ροσαρόλλα από την Ζάκυνθο, τον προόριζε για διοικητή  των χερσαίων δυνάμεων. Αλλά πριν η  ελληνική κυβέρνηση καταφέρει να τον  χρησιμοποιήσει, ο Ροσαρόλλ  πέθανε από τύφο στο Ναύπλιο,

Μνήμη

Αν  και ο Ροσαρόλλ δεν έλαβε μέρος στις μάχες στην Ελλάδα, το όνομά του αναφέρεται μαζί με άλλους Ιταλούς φιλέλληνες που σκοτώθηκαν για την ελευθερία της Ελλάδα, όπως Σαντόρε ντι Σανταρόζα  και Πιέτρο Ταρέλλα . Ο γιος του Καίσαρας  σκοτώθηκε  για την ελευθερία της Ιταλίας στη Βενετία το 1849. Ο ιστορικός της ξιφασκίας Τζέλλε, δήλωσε ότι ο Ροσαρόλλ και ο Γκρισέττι αναβίωσαν την πραγματική "Ναπολιτάνικη σχολή"  της Ξιφασκίας. Και οι δύο τους ήταν μαθητές του Τομάζο Μπόσκο μαέστρο της ξιφασκίας της Νάπολης.